林石家塾

林石家塾，堂號凝遠，亦叫區家祠，係廣、肇、高三府區氏嘅合族祠堂，喺廣州市越秀區芳草街48號。1994年11月入市文物名錄。個名喺區氏遠祖區冊度嚟。

林石家塾喺光緒七年起，九年落成，供奉嶺南廣、肇、高三府區氏先人。中華人民共和國成立後無耐，轉做芳草街小學；去到1990年代頭，祠堂中堂愛嚟做印刷廠廠房。2001年撤銷小學。2006年轉做餐飲食肆，經過區氏族人爭取，食肆卒之喺2009年搬扯。2010年，因爲祠堂甩頭甩骨，降級變越秀區文物。2013年，區氏族人呼籲政府修繕祠堂，政府亦都話會扲600萬出來，收尾都翻修咗祠堂。

區
類:越秀區